Държавен вестник, бр. 65, 2016 г., стр. 7

БРОЙ  65	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 208
ОТ 12 АВГУСТ 2016 Г.
за приемане на Наредба за условията и ре-
да за сключване, изпълнение и прекратя-
ване на споразумение за интеграция на 
чужденци с предоставено убежище или 
международна закрила
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус­
ловията и реда за сключване, изпълнение и 
прекратяване на споразумение за интеграция 
на чужденци с предоставено убежище или 
международна закрила.
Заключителни разпоредби
§ 1. В преходните и заключителните раз­
поредби от Постановление № 167 на Минис­
терския съвет от 2016 г. за определяне на реда 
за предоставяне на безвъзмездна финансова 
помощ по фонд „Убежище, миграция и ин­
теграция“ и фонд „Вътрешна сигурност“ за 
периода 2014 – 2020 г. (ДВ, бр. 54 от 2016 г.) 
се създава § 3а:
„§ 3а. Редът по това постановление не се 
прилага за предоставяне на безвъзмездна фи­
нансова помощ за дейности за преместване и 
презаселване на граждани на трети страни.“
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за условията и реда за сключване, изпълнение 
и прекратяване на споразумение за интегра­
ция на чужденци с предоставено убежище или 
международна закрила
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Тази наредба урежда условията и 
реда за сключване, изпълнение и прекратяване 
на споразумение за интеграция на чужденци 
с предоставено убежище или международна 
закрила в Република България.
(2) Чужденците с предоставено убежище 
или международна закрила в Република Бъл­
гария имат право да сключват споразумение 
за интеграция.
Г л а в а  в т о р а
УСЛОВИЯ И РЕД ЗА СКЛЮЧВАНЕ НА 
СПОРАЗУМЕНИЕ ЗА ИНТЕГРАЦИЯ
Чл. 2. (1) Кметът на община подава заяв­
ление до Държавната агенция за бежанците 
за броя чужденци с предоставено убежище 
или международна закрила, с които може да 
сключи споразумение за интеграция.
(2) Към заявлението по ал. 1 се прилага ин­
формация, по възможност и на други езици, за 
общината и предвидените мерки за интеграция.
(3) Държавната агенция за бежанците води 
регистър на общините, заявили интерес за 
интеграция, и за броя на лицата, с които могат 
да бъдат сключени споразумения.
(4) Държавната агенция за бежанците сво­
евременно предоставя информация от регис­
търа по ал. 3 на Националното сдружение на 
общините в Република България.
Чл. 3. (1) Държавната агенция за бежанците 
изготвя интеграционен профил на чужденеца 
по време на процедурата за предоставяне на 
убежище или международна закрила и го 
информира за възможността за сключване на 
споразумение за интеграция.
(2) Държавната агенция за бежанците орга­
низира и провежда информационни кампании 
за представяне на общините пред лицата, на 
които е предоставено убежище или междуна­
родна закрила.
(3) Чужденец, който желае да сключи 
споразумение за интеграция, може да подаде 
заявление-декларация за това до Държавната 
агенция за бежанците по време на производ­
ството за и в 14-дневен срок след връчване на 
решението за предоставяне на убежище или 
международна закрила.
Чл. 4. Държавната агенция за бежанците 
предоставя на кметовете на общините, вклю­
чени в регистъра по чл. 2, ал. 3, информация 
за чужденци, заявили желание да сключат 
споразумение за интеграция.
Чл. 5. (1) Приемащата община изготвя инди­
видуален интеграционен план за чужденеца, с 
когото ще сключи споразумение за интеграция, 
като отчита предварителната информация от 
Държавната агенция за бежанците, свързана с 
възрастта, пола, семейното положение, граж­
данството, нивото на образование, наличието 
на професионален опит и професионална ква­
лификация, умения, както и друга информация 
относно чужденеца.
(2) Индивидуалният интеграционен план е 
неразделна част от споразумението за интегра­
ция и включва пакет от мерки за интеграция, 
като в него подробно се разписват конкретните 
дейности по отношение на съответния чужде­
нец, както и сроковете за тяхното изпълнение.
(3) Индивидуалният интеграционен план 
може да бъде променян със съгласието на 
двете страни.
Чл. 6. Общината изпраща в Държавната 
агенция за бежанците изготвения индивидуален 
интеграционен план заедно със споразумение 
за интеграция.
Чл. 7. (1) Споразумението за интеграция се 
сключва за срок една година между чужденеца 
с предоставено убежище или международна 
закрила в Република България и кмета на